TΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΟ ΤΜΗΜΑ IVF
1. Σετ καθετήρα εμβρυομεταφοράς. Να αποτελείται από εξωτερικό σκληρό οδηγό μήκους περίπου 17,5cm και εσωτερικό εύκαμπτο καθετήρα μήκους περίπου 24cm. Ο εξωτερικός καθετήρας-οδηγός να διαθέτει προσχηματισμένη κλίση και να καταλήγει σε ειδικό στρογγυλό ατραυματικό άκρο που διευκολύνει την ατραυματική είσοδό του στον τράχηλο. Το άκρο του καθετήρα να έχει κατάλληλο σχήμα ώστε να αποτρέπεται η εισρόφηση κολπικού υγρού κατά τον χειρισμό σε συνδυασμό με τον καθετήρα μεταφοράς. Ο εξωτερικός καθετήρας να διαθέτει stop ασφαλείας σε μήκος 4 εκ. με επιπλέον stop στα 5 εκ. για την είσοδο του καθετήρα στο εξωτερικό στόμιο του τραχήλου. Ο εσωτερικός καθετήρας μεταφοράς να έχει οδηγά σημεία στο πάνω άκρο ανά εκατοστό. Ο καθετήρας να είναι κατάλληλης τεχνολογίας (microvol) που να μειώνει τον όγκο του καλλιεργητικού υλικού που απαιτείται για τη μεταφορά των εμβρύων. Ο καθετήρας να διαθέτει ηχογένεια μόνο στο άκρο του ώστε να ενισχύεται η ανάκλαση στον υπέρηχο. Ο εξωτερικός και ο εσωτερικός καθετήρας να είναι αποστειρωμένοι ένας-ένας και να διατίθενται σε ατομική συσκευασία. Να είναι ελεγμένος με έμβρυα ποντικιών για τον έλεγχο της τοξικότητας. Στην συσκευασία να αναγράφεται και η ημερομηνία λήξης της αποστείρωσης. Nα είναι ΜΕΑ, LAL και IVF tested.
2. Τρυβλία οργανοτυπικής καλλιέργειας με πέντε βοθρία, και ενδιάμεσο κενό χώρο, με πιστοποίηση μειωμένης τοξικότητας για την εξωσωματική γονιμοποίηση, αποστειρωμένα με ακτινοβολία γ. Να είναι ελεγμένο για ΜΕΑ, LAL και IVF test.
3. Λεπτή παγιέτα για κρυοσυντήρηση ωαρίων/εμβρύων για σύστημα ταχείας κατάψυξης (Vitrification). Να είναι κατασκευασμένο από ένα μόνο υλικό για να διασφαλίζεται η σταθερότητα της θερμοκρασίας σε κρυογενείς συνθήκες. Το υλικό κατασκευής να είναι ρητίνη ιατρικής ποιότητας. Να διαθέτει τετράγωνο σχήμα για σταθερότητα κατά το φόρτωμα, ώστε να μην μετακινείται η συσκευή όταν φορτώνεται το δείγμα. Να διαθέτει εγκοπές στα δύο άκρα για ασφαλή και εύκολο χειρισμό με λαβίδες. Να διαθέτει καπάκι με κωνική κοιλότητα που να εξασφαλίζει αεροστεγές και στεγνό σφράγισμα. Το άκρο του φορέα του δείγματος να είναι κοίλο ώστε να προσφέρει προστασία κατά την επαφή με άλλες επιφάνειες, χωρίς να υπάρχει κίνδυνος απώλειας ή καταστροφής του δείγματος. Να διαθέτει μεγάλη επιφάνεια για ευανάγνωστη και σαφή ταυτοποίηση της ασθενούς. Να μην απαιτείται πρόσθετος εξοπλισμός για το κλείσιμο ή το άνοιγμα της συσκευής. Να είναι αποστειρωμένο με γ ακτινοβολία και να διατίθεται σε συσκευασία 5 τεμαχίων ίδιου χρώματος. Να είναι διαθέσιμο σε λεπτό και κανονικό μέγεθος. Το υλικό να είναι ελεγμένο με MEA και LAL test.
4. Σετ ωοληψίας διπλού αυλού 16G. Η βελόνα να είναι από ανοξείδωτο ατσάλι μήκους 35εκ. και διαμέτρου 16 G και να είναι διπλού αυλού. Το αιχμηρό άκρο της να είναι ηχογενές, μήκους ενός (1) εκατ., να έχει υποστεί ειδική επεξεργασία ώστε να ενισχύεται η ανάκλαση στο υπέρηχο και να φέρει κάλυμμα για την προστασία της βελόνας πριν τη χρήση της. Το μήκος του σωλήνα για το flushing των ωοθυλακίων να είναι περίπου 100 cm για διευκόλυνση των χειρισμών κατά τη διάρκεια του flushing. Το μήκος του σωλήνα από τη βελόνα έως το φελλό να είναι περίπου 75cm. Να διαθέτει ειδική πλαστική λαβή εργονομικά σχεδιασμένη για την άνετη και εύκολη χρήση της. Η λαβή να ακολουθεί το σύστημα Color Coding. Να διαθέτει σύστημα σωληνώσεων διαφανών με υψηλή αντοχή στο τσάκισμα, ώστε να αποφεύγεται ο τραυματισμός των ωαρίων. Οι σωλήνες αναρρόφησης να διαθέτουν διπλή επένδυση από ανθεκτικό υλικό στα σημεία σύνδεσης με τη βελόνα. Ο φελλός για την τοποθέτηση του φιαλιδίου συλλογής των ωοθυλακίων να είναι από υψηλής ποιότητας σιλικόνη, ελεγμένος για την τοξικότητα με έμβρυα ποντικού. Το σετ να διαθέτει συνδετικά συμβατά με πλαστικά luer lock για να μην μειώνεται η θερμοκρασία του ωοθυλακικού υγρού. Στη συσκευασία να συμπεριλαμβάνεται επιπλέον σωλήνας για σύνδεση με την αναρρόφηση. Όλο το σετ να είναι αποστειρωμένο και ελεγμένο για την τοξικότητα με έμβρυα ποντικού. Να διατίθεται σε ατομική συσκευασία. Σε κάθε συσκευασία να αναγράφεται η ημερομηνία αποστείρωσης και η ημερομηνία λήξης της αποστείρωσης.
5. Λάστιχο με φίλτρο για την συσκευή αναρρόφησης ωαρίων (COOK K-MAR-5200)
6. Σωληνάρια συλλογής ωαρίων 14 ml, συσκευασμένα ανά ένα, 17 x 100 mm, από διαυγές πολυστυρένιο μειωμένης τοξικότητας για ανθρώπινα ωάρια, με βαθμονόμηση, στρογγυλό πάτο και αεριζόμενο πώμα δύο θέσεων, αποστειρωμένα με ακτινοβολία γ. Να είναι ελεγμένο για ΜΕΑ, LAL και IVF test.
7. Πλαστικά σιφώνια (πιπέττες) μίας χρήσεως αποστειρωμένα με ακτινοβολία γ, από πολυστυρένιο, συσκευασμένα ανά ένα, με βαμβάκι άχρωμο, χωρητικότητας 5 ml, ΜΕΑ, LAL tested
